איפה אוכלים ומה מזמינים במונדיאל? המדריך המלא
גיל גוטקין | אוכל טוב | פורסם 13/06/18 07:00
תפריט שרינג ברשת בורגר סאלון
ברשת בורגר סאלון יציעו במהלך המונדיאל תפריט של מנות לחלוקה בין חברים: מיקס של צ'יפס/טבעות בצל/צ'יפס בטטה (2 לבחירה) ב-29 שקלים, מנת כנפיים ב-36 שקלים, שניצלונים ב-36 שקלים וליטר קרלסברג מהחבית ב-35 שקלים. במהלך משחקי חודש יוני יימכרו גם נקניקיות עגל בלחמנייה טרייה עם בצל מטוגן, כרוב כבוש וחרדל בתוספת צ'יפס ב-29 שקלים. במהלך משחקי חודש יולי יימכרו נקניקיות עגל צרובות בלחמנייה טרייה עם ראגו בקר פיקנטי, בצל, פטריות צלויות ורוטב ברביקיו בתוספת צ'יפס ב-29 שקלים.
תפריט מונדיאל מיוחד בפיאנו פיאנו, יקנעם ונתניה
שתי מסעדות פיאנו פיאנו מוסיפות לתפריט המשלוחים שלהן שלושה דילים שאפשר יהיה להזמין לאורך כל המונדיאל: פיצה מרגריטה משפחתית+תוספת לבחירה+לחם שום+בקבוק 1.5 ליטר ב-89 שקלים; 2 פיצות מרגריטה משפחתיות+2 תוספות +2 שתיה (1.5 ליטר)+לחם שום ב- 169 שקלים; 2 פיצות מרגריטה משפחתיות+2 תוספות+4 טובורג רד/בלאק ב-189 שקלים.
פיאנו פיאנו. קניון G-6, יקנעם. 04-9121912. מתחם רוגובין נתניה. 09-9663663
מבצעי משלוחים בגודנס, תל אביב
בדיינר הטבעוני גודנס מציעים מבצע מיוחד למי שיזמין אוכל הביתה בזמן המונדיאל: 3 +1 על כל המנות העיקריות או צ'יפס מתנה לכל מי שמזמין 2 מנות.
הקרנת המשחקים ותפריט מיוחד במסעדת מרקו, תל אביב
במסעדת מרקו ביפו יוקרנו כל המשחקים על פני מסך גדול, ובמהלך תקופת המשחקים יוגש תפריט מיוחד שכולל מנות כמו פיש אנד צ'יפס עם 250 מ"ל בירה ב-65 שקלים, סליידר בורגר עם צ'יפס ובירה ב-55 שקלים או מנה זוגית של פלפל פדרון, קריספי קלמארי ושרימפס, צ'יפס ו-2 בירות ב-120 שקלים. כמו כן, בהזמנת קווקטייל/סנגרייה או יין, 1+1 על הצ'ייסרים.
מרקו. אלעזר בן עזריה 6, תל אביב. 03-7739380
ארוחה לרביעיה במסעדת אינדירה, תל אביב
המסעדה ההודית תציע בזמן המונדיאל ארוחת שיפודים במשלוח לארבעה אנשים הכוללת 8 מיני לאפות עם ירקות ושיפוד לבחירה: קבב הודי/ צ'יקן טיקה /רסמי ושישיית בקבוקי בירת קינג פישר הודית
במחיר 210 שקלים. מי שיגיע לאכול במסעדה יהנה מקאווה ללא תחתית על חשבון הבית.
המבורגרים מסביב לעולם ברשת BBB
ברשת BBB יחגגו את המונדיאל עם המבורגרים בהשראת מדינות מהעולם כמו המבורגר בהשראת רוסיה שמארחת את המשחקים הכולל המבורגר בקר, לביבת תפו"א, ציפס סלק, כרוב כבוש, מלפפון חמוץ, בצל סגול, חזרת ורוטב קיסר, מוגש עם צ'יפס וקולסלאו ב-72 שקלים. בימי שידור המשחקים יוצע החל מהשעה 17:00 דיל של המבורגר ספיישל, צ'יפס גדול וחצי ליטר בירה ב-92 שקלים.
המבורגרים למונדיאל, BBB | צילום: אסף לוי, יחסי ציבור
מונדיאל במסעדות פריים, תל אביב וראשון לציון
במהלך כל משחקי המונדיאל, כל מי שיזמין משלוח סושי ענק יקבל במתנה כדורגל.
פריים. ראול ולנברג 2, תל אביב. 03-6498080 - שלוחה 2. קניון עזריאלי ראשונים. 03-6498080 שלוחה 3
הנחות על אלכוהול ברשת הברים אוסקר ווילד
בכל סניפי הפאבים האיריים יקרינו את משחקי המונדיאל על מסכי ענק, עם מחירים מיוחדים לאלכוהול: טובורג רד, טובורג בלאק - שליש ב-20 שקלים, חצי ב-30 שקלים, ליטר ב-45 שקלים; בירות מהחבית לף בלונד ולף בראון - השנייה בחצי מחיר; חמישיות טלמור דיו, קוורבו, סמירנוף, פידג' ב-55 שקלים; בירות ללא אלכוהול וארדינגר/בקס ב-25 שקלים. בכל הזמנה של גינס, סטלה, קרלסברג, טובורג, וינשטפן, הוגרדן ולף בלונד/בראון יינתן כרטיס גירוד במתנה.
הקרנת המשחקים במסעדת כביש 90, צומת מחניים
המשחקים המרכזיים יוקרנו על גבי מסכים בתוך ומחוץ למסעדה, הבירות מהחבית יוצעו במחירי הנחה ובכל גול יחולקו לכולם צ'ייסרים על חשבון הבית.
כביש 90. צומת מחניים. 04-6160190
המונדיאל בקפה נטו פתח תקווה
בסניף פתח תקווה של קפה נטו יקרינו את המשחקים על מסך גדול ובמהלך המשחקים יוצעו מנות במחירים מיוחדים: מנה ראשונה+בירה שליש ב 35 שקלים או מנה עיקרית ושליש בירה ב-45 שקלים.
קפה נטו. הסיבים 18, פתח תקווה. 03-9233131
הקרנות המונדיאל באושילנד ואושימרקט, כפר סבא
בזמן הקרנת המשחקים, כל שולחן במתחם האוכל של אושילנד, אושימרקט, יקבל כרטיס עם שמות הנבחרות. ניחוש נכון של תוצאות המשחק יזכה את כל יושבי השולחן על הבירה שהוזמנה במהלך השידור. בנוסף, מסעדות השוק יציעו בשעות השידור מנות במחירים מוזלים. באושילנד עצמו יוקם גם כן מתחם צפייה עם בר שיציע בירות גולדסטאק ב-10 שקלים, דוכני מזון עם מנות במחירים של 20-60 שקלים ומסך בגודל 22 מטר.
אושילנד. עתיר ידע 4, כפר סבא
אושימרקט | צילום: דני גולן, יחסי ציבור
ברשת מסעדות קינג ג'ורג' יציעו במהלך המונדיאל בירה במחירים מוזלים ותפריט מיני המבורגרים בהשראת המדינות המשתתפות, גם בסניפים וגם במשלוחים. בין ההמבורגרים המיוחדים: מונדי רוסיה – סלט תפוחי אדמה, נקניק אווז מעושן ועלי רוקט; מונדי צרפת – גבינת ברי, ריבת אוכמניות, אגוזי מלך ועוד. כל המבורגר יימכר ב-25 שקלים או בדיל זוגי שכולל רביעיית בורגרים עם צ'יפס וכדורי פירה ב-99 שקלים או בדיל לארבעה שכולל שמיניית בורגרים עם צ'יפס, צ'יפס בטטה וכדורי פירה ב-198 שקלים.
מגשי אירוח למונדיאל ברשת זה סושי, תל אביב
ב-2 מסעדות זה סושי יציעו במהלך המונדיאל את מגשי האירוח המושקעים שלהם במחירים שנעים בין 245 ל-445 שקלים ויגיעו עם 4 בירות Saigon Special ללא תוספת מחיר.
Ze Sushi. מתחם בזל, אשתורי הפרחי 14. מתחם שרונה מרקט, קלמן מגן 3, תל אביב. 1-700-708-989
הקרנות המשחקים במירור בר של מלון ממילא, ירושלים
בבר של מלון ממילא יקרינו את המשחקים על גבי מסך ובכל שבוע יציעו דיל אלכוהולי אחר כמו קוקטיילי רום ללא תחתית (10-16.6), צ'ייסר חינם על כל קורונה (17-23.6) וספיישלים משתנים בהתאם למשחקים.
מירור בר. מלון ממילא, קומה 2
חגיגות המונדיאל במיין באזאר, תל אביב
במיין באזאר ישדרו את טקס הפתיחה והמשחק הראשון יחד עם הופעה של בר קרתי ביום חמישי, ה-14.6 (ההופעה תתחיל ב-20:30). לאורך כל המונדיאל יגישו קנקן ליטר של גולדסטאר או מכבי עם שני צ'ייסרים ב-60 שקלים.
מיין באזאר. עולי ציון 7, תל אביב. 03-5183927
ספיישלים ברשת אגאדיר
רשת אגאדיר תגיש לאורך כל המונדיאל מנות ספיישל שיוגשו בלחמניות מיוחדות שעוצבו בצורת כדורגל בתוספת צ'יפס ושליש בירה: קורנביף&בורגר – 160 גר' קציצת בקר, 150 גר' קורנביף עם רוטב הבנארו אננס חריף (85 שקלים); קורדון בורגר – חזה עוף במילוי חזה אווז, צ'דר בציפוי פריך עם רוטב אלף האיים ואיולי שום (85 שקלים); דיאנא בורגר – 250 גר' בקר וטלה, איולי לימונים כבושים, רוקט, עגבניות שרי ובצל סגול (89 שקלים).
תפריט מונדיאל בביר גארדן, חיפה
הביר גארדן בחיפה התקשט לכבוד המשחקים בדגלי המדינות המשתתפות ויוגש בו תפריט של מנות מיוחדות כמו חצי ק"ג שניצלונים עם חזרת, לצד ליטר צ'יפס ב-115 שקלים; 800 גרם נקניקיות בוואריות בצלחת, לצד כרוב כבוש וליטר צ'יפס ב-145 שקלים; 500 גרם ספייריבס ברוטב מתקתק עם נגיעות אניס לצד פירה כפרי ב-90 שקלים.
חיפה ביר גארדן. שדרות מוריה 105, חיפה. 077-4437424
מבצעי מונדיאל בבר מברוק, תל אביב
לאורך תקופת המשחקים יחולקו ללקוחות כרטיסי גירוד וכל כרטיס זוכה. כמו כן יחולקו צ'ייסרים על כל גול, כל מי שמזמין מנה עיקרית יוכל לקנות בירה ב-20 שקלים וכל מי שמזמין מנה חלבית - יין ב-20 שקלים. בין השעות 17:00-20:30 כל תפריט האוכל יעלה עד 40 שקלים עם מנות כמו: כריך אווז - ג'בטה שנאפת במקום, מיונז, וינגרט, חרדל, ביצת עין הפוכה, חסה ועגבניה. מוגש עם סלט בצד; ארטישוק רוסביף - רצועות רוסביף ורצועות ארטישוק על מצע טחינה וצ'ימצורי, עם טוסטים, ועוד.
מברוק. קינג ג'ורג' 79, תל אביב. 050-5887205
מבצעי מונדיאל ברשת מוזס
רשת המסעדות מוזס מציעה תפריט משלוחים מיוחד שיהיה תקף החל משעה לפני כל משחק ועד סיומו. בין המנות: ארוחת ״הוט גול״ הכוללת המבורגר הוט אנטריקוט בליווי תוספת לבחירה – 63 שקלים; ארוחת עוף-סייד, סנדוויץ׳ קריספי צ׳יקן בליווי תוספת לבחירה – 59 שקלים; ארוחת ״דאבל פס״, דאבל צ׳יזבורגר בליווי תוספת לבחירה – 69 שקלים; ארוחת ״על הספסל״: מנה ראשונה לבחירה (טבעות בצל, כרובית פריכה, מרק היום, אנטיפסטי חציל, סלט ירקות שורש, כנפיים של מוזס, קריספי צ׳יקן) + ארטבורגר / המבורגר קלאסי 200 גרם עם תוספת לבחירה מעל, ו-2 תוספות צד לבחירה (צ׳יפס, פירה תפו״א, אורז מלא, סלט ירקות שדה) - 139 שקלים. בנוסף בכל הזמנת פחית בירה (במחיר מיוחד של 15 שקלים לפחית), מקבלים גם שרוול שומר קור.
מונדיאל ברשת מייקס פלייס
בסניפים של מייקס פלייס יקרינו את המשחקים והכינו תפריט של מנות מיוחדות בהשראת המדינות המשתתפות: אל ויקטוריוסו סטייק סנדוויץ (ארגנטינה) - 200 גרם סטייק אנטריקוט פרוס דק בכיסוי בצל מקורמל, סלסה עגבניות ואיולי צ'יפוטלה מוגשים על גבי מיונז וחסה טרייה בלחמניית שומשום (72 שקלים); ויטוריה אננס בורגר (ברזיל) - המבורגר 200 גרם בכיסוי אננס מקורמל בתיבול פיקנטי, בצל מוחמץ, איולי אננס, כוסברה ובזיליקום מוגשים על גבי חסה, עגבניה, ובצל סגול בלחמניית שומשום (72 שקלים); שאנ'ז אליזה בורגר (צרפת) - המבורגר 200 גרם בכיסוי טבעות בצל טמפורה, פטריות צלויות, רוטב איולי כמהין, חסה, עגבניה ומלפפון חמוץ, מוגש על לחמניית שומשום (72 שקלים ועוד).
מנות מיוחדות במסעדת טש וטשה, תל אביב
במסעדה הגיאורגית יקרינו את המשחקים על גבי מסך גדול, ובכל גול יוגשו צ'ייסרים של וודקה לכולם. לתפריט גם מצטרפות 3 מנות מהמטבח הרוסי לכבוד המשחקים: בליני קוויאר – לביבות רוסיות ביתיות, מוגשות עם קוויאר אדום ושמנת (56 שקלים); סיליודקה – סלט דג כבוש, קוביות תפוח אדמה, בצל סגול ושמיר (36 שקלים); פירושקי – מאפה רוסי ממולא בבשר/ירקות - (28 שקלים ליחידה).
טש וטשה. בית אשל 31, שוק הפשפשים, תל אביב יפו. 03-6771373
מבצעי משלוחים בדלי האסייתי, הוד השרון
בדלי האסייתי מציעים שני מבצעים לתקופת המונדיאל: זוג באנס ובירה צ'אנג ב-49 שקלים ושני בקבוקי בירה צ'אנג על כל משלוח מעל 240 שקלים.
מבצעים בבר השאפל
בבר השאפל יחגגו את המונדיאל עם 2+1 על הבירות, היינות והמשקאות המעורבבים כמו ג'ין טוניק או רום וקולה, צלחות של נשנושים כמו מיקס זיתים, מיקס פיצוחים, חמוצים יפנים ועוד ב-10 שקלים ובין השעות 18:00-21:00 הפי אוור של 1+1 על אותם משקאות ו-20 אחוז הנחה על כל תפריט האוכל.
שאפל בר. פלורנטין 19, תל אביב. 050-3255355
המבורגר מונדיאל במסעדת לאנטריקוט, תל אביב
מסעדת הבשר הכשרה לאנטריקוט תגיש במהלך כל תקופת המשחקים המבורגר מונדיאל - קציצת המבורגר מנתח אנטריקוט טרי חתוך גס עם שומן כבש, חסה, עגבניות, בצל ומלפפון חמוץ, מוגש בלחמניה הנאפת במקום, עם תוספת לבחירה וכוס בירה מהחבית ב-69 שקלים.
המבורגר ספיישל במסעדת אברטו, גדרה
במסעדת אברטו יקרינו את המשחקים בחלל ה"ליר קוקטייל בר" שצמוד למסעדה, וניתן יהיה להזמין את ה״ליר-בורגר״ - ארוחת המבורגר מנתח קצבים, בצל בגריל, ביצת עין לצד פוטטו עם שליש בירה פרוני/וולטרס ב-79 שקלים.
מונדיאל בראיסה בר, תל אביב
בראיסה בר ביפו ישדרו את המשחקים על מסכי ענק ויגישו מנות מתאימות לנשנוש כמו נקניקיה וצ׳יפס ביתי (38 שקלים), גבינה מותכת עם סלסת פלפלים (34 שקלים, טאפאס שרימפס ביוגורט עשבי תבלין (34 שקלים), 100 גרם בשר על הפלנצ׳ה (46 שקלים) ועוד.
ראיסה. רבי יוחנן 9, תל אביב. 03-6202262
קוקטיילים מיוחדים בדאבל סטנסרט ובספייסהאוס, תל אביב
בשני הברים יתגברו את התפריט בקוקטיילים של המדינות המתמודדות כמו איטליה - אפרול שפריץ ונגרוני; ברזיל - קפירנייה ומוחיטו; ספרד - סנגריה ועוד. בכל ערב משחק יוענקו 50 אחוזי הנחה על הקוקטיילים של המדינות המשחקות באותו היום.
דאבל סטנדרט. דיזינגוף 247, תל אביב. 03-5550966. ספייסהאוס. דיזינגוף 117, תל אביב. 03-9674400
הקרנות המונדיאל בסניפי הביר גארדן המקורי, תל אביב וכפר סבא
בשני סניפי הביר גארדן יקרינו את המונדיאל על גבי מסכים בגודל 200 אינץ' עם הנחות על תפריט האלכוהול והנשנושים וספיישל של קנקן ענק של 3 ליטר בירה.
ביר גארדן. הרב ריינס 2, תל אביב. 054-5274512. ויצמן 207, מתחם G, כפר סבא 099-539631
מבצעים מיוחדים ברשת בורגרס בר
ברשת בורגרס בר יציעו במהלך תקופת המשחקים מנת 5 מיני המבורגרים עם רביעיית קרלסברג ב-99 שקלים. בסניפי האקספרס יציעו ארוחה שכוללת צ'יפס, טבעות בצל, שניצלונים וסיגרים עם רביעיית קרלסברג ב-99 שקלים.
תפריט חברתי ברשת בלאק
רשת בלאק תציע תפריטים לקבוצות חברים כמו מנת קומבו הכוללת 4 מיני בלאק בורגר, נקניקיות מרגז , צ'יפס וטבעות בצל במחיר 119 שקלים; מנת ערימת כנפיים - כנפיים פריכות, צ'יפס ומעט צ'יפס בטטה וטבעות בצל במחיר 109 שקלים. בנוסף, 3 ליטר בירה קרלסברג או טובורג למזיגה בשולחן עם מתקן בירה ייחודי השומר על קור הבירה במחיר 139 שקלים, בליווי נאצ'וס קון קרנה.
מבצעי פיצות בטיטו איטליאנו
המסעדת האיטלקית טיטו איטליאנו משיקה מצבעי משלוח מיוחדים לכבוד המונדיאל: 2 פיצות שף ב-130 שקלים; פיצה מרגריטה +תוספת +סלט לבחירה +שתיה 1.5 ליטר ב-99 שקלים; 2 מגשי פיצה מרגריטה ב-119 שקלים; פיצה מרגריטה +תוספת +פיצת שף +שתיה 1.5 ליטר ב-155 שקלים.
טיטו איטליאנו. דרך יצחק רבין 53, גבעתיים.
מבצעי משלוחים בבאקפיקו, תל אביב
במסעדת באקפיקו האיטלקית יחגגו את המונדיאל עם מבצעים במשלוחים: 2 פיצות בגודל L ו-2 ליטר בירה מיתוס (יוונית) ב-110 שקלים (לפיצות עם התוספות הבשריות - תוספת של 10 שקלים); כל הפסטות מהתפריט ו-2 ליטר בירה מיתוס ב-110 שקלים. על כל הזמנה ניתן יהיה להוסיף מנה ראשונה מהתפריט ב-10 שקלים בלבד.
באקפיקו. שבזי 49, תל אביב. 03-6021111
תגיות: המבורגר מונדיאל מסעדות בצפון מסעדות בתל אביב פיצה